Tema doktorskog istraživanja

**Pristupnik:** Jan Rodin

**Radni naslov:** Politički realizam demokratskog uključenja

**Vrsta rada:** teorijski rad

**Apstrakt:** Kada demokratska teorija definira grupu ljudi koja sačinjavaja demos, karakter te teorije je samorefencijalan jer se demokratsko načelo legitimiteta poziva na istu grupu ljudi nad kojima se provodi demokratska vlast. U drugim riječima, legitiman ishod demokratske odluke ujedno je i njezin preduvjet što čini cirkularan i stoga pogrešan argument političkog legitimiteta. Ovaj problem predstavlja izazov demokratskom legitimitetu utoliko što demokratske države ne mogu u cijelosti odrediti, kao u principu pa tako ni u praksi, tko sačinjava njihov demos, to jest tko ima pravo biti uključen u demokratsku političku zajednicu i pod kojim kriterijima. Ovo je ključno u teorijskom svijetu karakteriziran sukobom liberalnih i neliberalnih koncepcija demokracije te empirijskom svijetu karakteriziran sukobom globalizacije i državnog suvereniteta. Oslanjajući se na teoriju političkog realizma, ovaj doktorski rad dovesti će u pitanje trenutno dominantne normativne argumente za uključenje nedržavljana u demokratsko odlučivanje te odgovoriti na pitanje može li realistička koncepcija političkog legitimiteta ponuditi koherentnu i privlačnu normativnu teoriju za uključenje nedržavljana u demokratsku političku zajednicu.

Zadatak

Bilo bi zaista zanimljivo primjeniti kvantitativne metode na ovakav teorijski rad. Zato ću to pokušati napraviti s malim N.

**Odabir uzorka:** tri do četiri zemlje koje imaju različite pristupe u vezi s uključenjem nedržavljana u političke procese (npr. Francuska, Švicarska, SAD i Novi Zeland). Svaka od ovih zemalja imati će različite zakonske okvire i političke tradicije koje omogućuju pristup političkoj participaciji nedržavljanima.

**Varijable i operacionalizacija:**

1. Zakonodavni okvir: analizirati ću zakone koji definiraju pravo glasa za nedržavljane, uključujući trajnu ili privremenu političku participaciju.
2. Politički legitimitet: Mjerenje percipiranog legitimnog statusa odluka u tim zemljama, s obzirom na uključivanje ili isključivanje nedržavljana. Ovo će biti mjereno putem anketa, fokus grupa ili drugih izvora podataka koji bilježe percepciju građana o političkom legitimitetu.
3. Podrška građana: Podrška ili protivljenje uključivanju nedržavljana u političke procese, analizirana putem javnog mnijenja ili političkih stranaka.

**Metoda prikupljanja podataka**

Kroz sekundarne izvore poput zakonskih dokumenata, političkih programa, izvještaji o javnom mnijenju…

**Analiza podataka**

Regresijski modeli koji testiraju utjecaj uključenosti nedržavljana na političku stabilnost i legitimitet u različitim državama